《丞相王公挽词》
宋代·喻良能

畴昔翘材馆，疏庸获屡游。
衮衣无傲色，吐握有勤求。
辅弼十年久，雍容片善收。
至今天下士，语及泪交流。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。